2-Problemstilling

Det er et stort pågående arvbeide for å tilrettelegge for økt IKT-bruk i skolen. Og det er stor iver etter å finne de beste tiltakene for å nå målene både nasjonalt, regionalt og lokalt på skolenivå i de videregåendes skolene. Samlinger med målformuleringer og tiltak for å nå disse målene innen IKT satsningen er framme og tydelige. Rogaland fylkeskommune har sin egen plan for satsningen på IKT i adminsitrasjon og skoledrift. Slike planer er styrende for det arbeidet som gjøres for den enkelte elev, det kan være nasjonale læreplaner til læreplaner med lokal tilpasning og større sentrale planer for tilgjengelighet av bredbånd i alle kanter av landet. Bredbånd i de tusen hjem er viktig for å sikre alle elevers like mulighet til de beste læremidlene og gode muligheter for å gjøre skolearbeide.

Fra tid til annen dukker det opp et behov for å fornye skolebygg. Time og Bryne vgs er alt i gang med sin første planlegging av nytt felles skolebygg i Time kommune. Nybygg er arkitektenes sandkasse når de ytre rammene for bygget er lagt. Hvilke føringer blir lagt for å sikre at læringsarbeidet i et nytt skolebygg får gode vilkår? Kan vi gå inn i en fase med byggeplaner og ta med oss erfaringene fra våre gamle skolebygg og våre IKT-planer? Hvordan vil det ideelle skolebygget se ut for elever om 10 til 15 år fram i tid som har et tydelig fokus på og tilrettelagt for IKT-bruk? Er det snakk om kabling og trådløse sendere før et tidsmessig nytt skolebygg er på plass?

To viktige sider ved læringsarbeidet er å undersøke hva digital kompetanse innebærer og hva som virker inn på læringsarbeidet for elevene. Det blir tatt opp i de to neste kapittel. Læring er en menneskelig aktivitet og et godt læringsarbeide må "vannes" for å finne sin form og utvikle seg i tråd med samfunnets stadig større krav til kunnskap og samarbeidsevne. Eleven sin plass i undervisningen og digitale kompetanse hos den som lærer og den som lærer fra seg er viktige sider av læringsarbeidet. Nye skolebygg må ha en rekke vitige fysiske faktorer på plass som lys, varme og ventilasjon. Like viktig er det for framtiden at rom og løsninger tilpasses størst mulig grad til nye teknikker og forhold som fremmer læring. IKT er gjerne den faktoren som i størst grad vil påvirke framtiden og de arbeidsoppgavene den enkelte elev tilslutt har i sitt yrkesaktive arbeide.

Engelsk skolevesen har satt iverk et omfattende moderniseringsprogram for å renovere ca 3000 skolebygg over hele landet. De har satt som mål å ferdigstille byggene i løpet av en tiårsperiode. På en større IKT messe i London BETT 08 ble dette presentert og noe av tankegodset derfra er gyldig og for våre forhold og kan gi en pekepinn på hvordan bygg skal være i framtidens skole.